Í byrjun júlí var rúmlega 1.900 hálfslítra bjórdósum stolið úr húsnæði Fjölsmiðjunnar á Akureyri . Fjölsmiðjan hefur unnið að pökkun á svökölluðum gjafaöskjum fyrir Coca Cola European Partners sem stendur hinu megin við götuna . Samstarfið hefur staðið frá því síðasta vetur og hefur haldið áfram þrátt fyrir þjófnaðinn . Fannst megnið af þýfinu um kvöldið og var einn yfirheyrður vegna málsins þá . Enn er unnið að rannsókn málsins hjá lögreglunni á Akureyri . Engar eftirlitsmyndavélar voru til staðar hjá Fjölsmiðjunni en ákveðið hefur verið að setja upp eftirlitsmyndavélar eftir þetta atvik .